ایستانبولون اورتاکؤی یئنی ایل گئجه‌سی بیر گئجه کلوبونو قانا بولایان تروریست عبدالقا‌دیر ماشاریپووون، 25 گونلوک ایفاده‌سی اورتایا چیخدی.
میلی کشفیات و امنیت واحیدلری‌نین عملیاتییلا توتولان و 25 گون سورغولانان تروریست، حرکت تعلیماتینی، سیلاحی و لازیم اولان پولو سوریه‌دکی سؤزده داعش امیری "ابو جیهاد" کود آدلی باشقا بیر تروریستدن آلدیغینی اعتراف ائتدی.
ترور تشکیلاتی داعش منسوبو اولان 34 یاشین‌داکی ماشاریپوو، سورغوسوندا، تورکیه‌یه نئجه گلدیگی‌نین آیرینتی‌لارینی دا ایضاح ائتدی.
افغانیستاندا ترور تشکیلاتی طالبانین بیر قولو اولان جیهات جماعت تشکیلاتیندا سیلاح‌لی اگتیم آلان تروریست، تورکیه‌یه 2016-جی ایلین ایلک آییندا، وان‌دا تورکیه‌یه خانیمی ایله گیردیغینی، داها سونرا سوریه‌یه کئچمک اوچون ایستانبولا گئتدیگینی سؤیله‌دی.
سوریه‌ده اولان ترور تشکیلاتی لیدرلری گؤروشمه‌لرینی ده تک-تک اعتراف ائدن تروریست ماشاریپوو، حادثه‌دن بیر هفته اوّل ابو جیهادین ائدجگی حرکتین پلانینی ایضاح ائتدیگینی، داها سونرا ائوینه اوزو باغلی بیر نفرین بیر کالاشنیکوو، 6 عدد سارزور، 3 عدد بومبا گتیردیگینی بیلدیردی.
ماشاریپوو، حرکتی، اؤنجه‌سی تقسیم میدانیندا ائتمگی پلانلاشدیردیغینی، آنجاق محکم امنیت سببیله بون‌دان ایمتیناع قید ائتدی.
یئنی ایل گئجه‌سی 39 آدامی اؤلدوروب، یوزه یاخین آدامی یارالایان ماشاریپوو، نئجه قاچدیغینی دا ایضاح ائتدی.
ماشاریپوو،
"اشیا‌لاریمی و سیلاحیمی ایچه‌ریده بوراخا‌راق، سانکی ضرر گؤرموش بیری کیمی ایمکله‌یه‌رک قالیرام. قاپیدا گؤزله‌ین ایکی آدام منی یارا‌لی ظن ائده‌رک چؤله چیخاردی. یول کنارینا بوراخدیق‌دان سونرا میندیگیم 3 تاکسیله زئیتینبورنونا گلدیم." ایفاده‌لرینی ایستیفاده ائتدی.
